Í nóvember árið 2005 þá lentu bandarískir hermenn í launsátri íraskra uppreisnarmanna og einn yfirmaður var drepinn . Hefndaraðgerð Bandaríkjamanna var ógnvænleg , og leiddi til fjöldamorðs á 24 mönnum , þar á meðal konum og börnum . Myndin segir sögu af þessum viðburðum sem skóku heiminn á sínum tíma . Mögnuð myndStundum koma myndir sem rata beint á DVD . Flestar eru óttalegt rusl og ekkert skrýtið að þær rykfalli í hillum leiganna . En þessi mynd , Battle for Haditha , á ekki skilið að gleymast í hillunum . Hér er á ferðinni afar vönduð mynd um atburði sem gerðust í Írak . Myndin fjallar um það þegar herbíll á vegum Bandaríkjahers keyrir á sprengju í vegkantinum með þeim afleiðingum að einn hermaður lést . Atburðirnir sem gerðust í kjölfarið voru vægast sagt hræðilegir en bandarískir hermenn myrtu 24 , þar á meðal konur og börn . Myndin er leikin en samt sett í heimildarmyndarstíl . Leikstjórinn , Nick Broomfield , hefur sérhæft sig í svona myndum . Þessi stíll gefur myndinni aukna dýpt og það er eins og áhorfandinn sé á staðnum . Í myndinni eru þrjár sögur : Saga þeirra sem komu sprengjunni fyrir , saga þeirra landgönguliða sem skutu á saklaust fólk í kjölfar sprengingarinnar og saga þeirra sem lentu í skothríðinni og þessu fjöldamorði . Myndin flæðir vel , er spennandi , vel leikin og áhugaverð . Virkilega góð mynd sem ég mæli eindregið með .